Diari Oficial de la Generalitat Valenciana


Sumari del DOGV 4006, del 24-05-2001 (2001/4918)

ORDRE de 17 d'abril de 2001, de la Conselleria de Cultura i Educació, per la qual es modifica el catàleg d'unitats, la denominació i altres aspectes de determinats centres públics d'Educació Infantil (2n. cicle), Educació Primària i Educació Especial, de titularitat de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4006

Data del DOGV
:   24-05-2001

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2001/4918


Data del document
:   17-04-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * personal docent
    * ensenyament primari
    * qualificació del personal
    * personal
    * educació especial
    * administració del personal
    * catàleg
    * educació preescolar

ORDRE de 17 d'abril de 2001, de la Conselleria de Cultura i Educació, per la qual es modifica el catàleg d'unitats, la denominació i altres aspectes de determinats centres públics d'Educació Infantil (2n. cicle), Educació Primària i Educació Especial, de titularitat de la Generalitat Valenciana. [2001/4918]
  
Per Decret 233/1997, de 2 de setembre (DOGV de 08.09.1997), de Govern Valencià, es va aprovar un nou reglament orgànic i funcional de les escoles d'Educació Infantil i dels col·legis d'Educació Primària. Conformement al que s'establix en l'article primer, la Conselleria de Cultura i Educació pot, mitjançant una ordre, crear o suprimir unitats, així com modificar la xarxa de centres existents en funció de la planificació de l'ensenyament.
  
L'Ordre de 21 de gener de 1997 (DOGV de 28.01.1997) de la Conselleria de Cultura, Educació i Ciència, va actualitzar, entre altres, el catàleg d'unitats dels centres públics d'Educació Infantil (2n. cicle), Educació Preescolar, Educació Primària i Educació Especial, de titularitat de la Generalitat Valenciana. Este catàleg va experimentar modificacions per la promulgació de les ordres de la Conselleria de Cultura i Educació de 22 d'abril de 1998 (DOGV de 29.04.1998), de 13 d'abril de 1999 (DOGV de 26.04.1999) i de 15 de maig de 2000 (DOGV de 29.05.2000).
  
L'Ordre de 22 de febrer de 2001 (DOGV de 13.03.2001) hi va introduir noves modificacions a partir del curs 2001-02 i va tindre en compte les previsions d'escolarització i diverses sol·licituds formulades en el context de la planificació educativa realitzada.
  
En l'annex d'esta última disposició es van detectar errors que van ser corregits mitjançant la publicació d'una correcció en el DOGV de 15.03.2001; però, d'altra banda i amb posterioritat, hi han sorgit necessitats d'atenció recomanable. En conseqüència, una vegada revisat l'expedient i determinades les modificacions procedents, sembla convenient que totes les variacions del catàleg, amb efectes del curs 2001-02 i en aquells aspectes als quals es referix la citada ordre, estiguen especificades en una sola disposició legal.
  
Vistes les sol·licituds formulades pels centres docents públics.
  
Vists els expedients i estudiades les propostes efectuades per les direccions territorials de Cultura i Educació d'Alacant, Castelló i València.
  
Conformement al que s'establix en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre (DOGV núm. 3.073, de 08.09.97), i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Únic
  
El catàleg de centres docents públics d'Educació Infantil (2n. cicle), Educació Primària i Educació Especial, de titularitat de la Generalitat Valenciana, a partir del començament del curs 2001-02, experimentarà, en els aspectes indicats en l'annex de la present ordre, les modificacions que s'hi especifiquen.
  
DISPOSICIONS ADDICIONALS
  
Única
  
La present disposició s'inscriurà en el Registre de Centres Docents de la Comunitat Valenciana.
  
DISPOSICIÓ DEROGATÒRIA
  
Queda derogada l'Ordre de 22 de febrer de 2001, de la Conselleria de Cultura i Educació (DOGV núm. 3958, de 13.03.2001), per la qual es modifica el catàleg d'unitats, la denominació i altres aspectes de determinats centres públics d'Educació Infantil (2n. Cicle), Educació Primària i Educació Especial, de titularitat de la Generalitat Valenciana.
  
DISPOSICIONS FINALS
  
Primera
  
Autoritze les direccions generals de Règim Econòmic, de Centres Docents, de Personal i d'Ordenació i Innovació Educativa i Política Lingüística, perquè, en l'àmbit de les seues respectives competències, adopten les mesures que siguen necessàries per a l'execució del que es disposa en esta ordre.
  
Segona
  
Esta ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 2001-2002.
  
Tercera
  
Segons el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa contra la present ordre, que posa fi a la via administrativa, es podrà potestativament presentar recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació, en el termini d'un mes a contar des de l'endemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació.
  
València, 17 d'abril de 2001
  
El conseller de Cultura i Educació
  
MANUEL TARANCÓN FANDOS